Det Forenede Kongeriges bekendtgørelse vedrørende Europa-Parlamentets og Rådets direktiv 94/22/EF af 30. maj 1994 om betingelserne for tildeling og udnyttelse af tilladelser til prospektering, efterforskning og produktion af kulbrinter

(2001/C 206/04)

(EØS-relevant tekst)

HANDELS- OG INDUSTRIMINISTERIET

THE PETROLEUM (PRODUCTION) (SEAWARD AREAS) REGULATIONS 1988

1. Under henvisning til Petroleum (Production) (Seaward Areas) Regulations 1995 (S.I. 1988, nr. 1213) med senere ændringer ("1988 Regulations") og Hydrocarbons Licensing Directive Regulations 1995 (S.I. 1995, nr. 1434) opfordrer handels- og industriministeren interesserede til at ansøge om produktionstilladelser med hensyn til afsnit 43/21(a), 42/25(a) og 30/24. Et kort, hvorpå afsnittene er indtegnet, er fremlagt i handels- og industriministeriets bibliotek, 1 Victoria Street, London SW1H 0ET. Kortet kan konsulteres efter forudgående aftale (tlf. (44-207) 215 50 06 eller (44-207) 215 50 07, fax (44-207) 215 56 65) mellem kl. 9.15 og 16.45 mandag til fredag indtil den 31. oktober 2001. Kortet kan også ses på DTI's olie- og gas-webadresse: http://www/og.dti.gov.uk

2. Tilladelser, der udstedes med hensyn til afsnit 42/21(a), 42/25(a) og 30/24, skal i det væsentlige inkorporere, med forbehold af visse modifikationer og ekstra bestemmelser om at beskæftige sig med de i det følgende omtalte anliggender, modellen i tillæg 4 til Petroleum (Production) (Seaward Areas) Regulations 1988 (med ændringer) med den undtagelse, at ændringerne i modellens punkt (a)(ii) og (c) til (h) i forordning 8 i Petroleum (Production) (Seaward Areas) (Amendment) Regulations 1996 ikke er gældende.

ANSØGNING OM TILLADELSE

3. Med hensyn til de i ovennævnte punkt 1 omfalte afsnit:

a) Ansøgninger foretages ved hjælp af den standardiserede ansøgningsformular, som kan fås ved henvendelse til handels- og industriministeriet: Eksemplarer af ansøgningsformularen og alle andre dokumenter, hvorom det fremgår i denne bekendtgørelse, at de kan fås ved henvendelse til handels- och industriministeriets olie- og gasdirektorat, afdelingen for tilladelser, 1 Victoria Street, Londen, SW1H 0ET (tlf. (44-207) 215 51 11 eller (44-207) 215 50 32, fax (44-207) 215 51 42). Denne dokumentation er også til rådighed på DTI's olie- og gas-webadresse: http://www.og.dti.gov.uk

b) Ansøgninger indleveres til handels- og industriministeriets olie- og gasdirektorat, 1 Victoria Street, London SW1H 0ET sammen med et gebyr på 2820 GBP pr. ansøgning. Ansøgninger modtages mellem kl. 14.00 og 16.30 den 31. oktober 2001. Ingen ansøgninger modtages efter kl. 16.30 på denne dato.

c) Ansøgere skal angive, om der blandt de afsnit, ansøgningen dækker, er et, som de foretrækker frem for et andet.

d) Ansøgere skal kunne fremlægge oplysninger om det arbejdsprogram, de vil udføre i den første periode, hvis de får tilladelsen (se nedenstående punkt 9).

e) Ansøgere, som også er påtænkte operatører, skal kunne give en redegørelse for deres miljømæssige politik for varetagelsen af den virksomhed, tilladelsen gælder, i havområder.

f) Yderligere oplysninger om materiale, der kan være til støtte for ansøgningen, findes i "Notes for Applicants", der kan fås ved henvendelse til handels- og industriministeriet.

g) Medmindre andet er angivet i "Notes for Applicants", vil materiale, der indleveres til støtte for ansøgningerne, blive behandlet fortroligt. Sådant materiale vil ikke blive fremlagt for tredjemand uden ansøgerens tilladelse, medmindre det fremlægges i overensstemmelse med betingelserne i en tilladelse, som gives efter denne ansøgning, eller det allerede er offentligt eje, eller fuld redegørelse af lovmæssige årsager er påkrævet.

4. Ansøgninger vil blive bedømt på baggrund af det stadige behov for hurtig, grundig, effektiv og sikker efterforskning af olie- og gasressourcer inden for UKCS under hensyntagen til miljøet. Ansøgninger vil blive bedømt efter følgende kriterier:

a) ansøgerens økonomiske formåen med hensyn til udførelsen af den virksomhed tilladelsen gælder, i den første periode, herunder arbejdsprogrammet for vurdering af det fulde potentiel i det område inden for det eller de pågældende afsnit

b) ansøgerens tekniske formåen med hensyn til udførelsen af den virksomhed, tilladelsen gælder, i den første periode, herunder identifikation af kulbrintemuligheder inden for det eller de pågældende afsnit. Vurderingen af teknisk formåen baseres delvis på kvaliteten af de geologiske analyser af det eller de pågældende afsnit (herunder, om det udførte arbejde er innovativt)

c) den måde, hvorpå ansøgeren foreslår at udføre den virksomhed, tilladelsen gælder, i den første periode, herunder kvaliteten af arbejdsprogrammet fremsendt for vurdering af det fulde potentiel i det område, tilladelsen gælder. Varigheden af tilladelsens første periode kan ændres i henhold til arten af arbejdsforslagene, som er indsendt af ansøgere, og efter aftale med ministeren.

d) hvis ansøgeren har eller har haft en tilladelse i henhold til Petroleum Act 1998 eller tidligere lovgivning med lignende virkning, kan manglende effektivitet eller ansvarsbevidsthed fra ansøgerens side blive taget i betragtning.

5. Ansøgere skal bemærke, at selv om de myndigheder, der repræsenterer naturfredning og andre havbrugeres interesser, har bekræftet, at der ikke er nogen faktorer, som de er ansvarlige for, som udelukker tilbud om tilladelse til afsnit 43/21(a), 42/25(a) og 30/24, kan tildeling af et bestemt afsnit udstedes med forbehold af ansøgerens godkendelse af betingelser eller vilkår, der er beregnet på at beskytte sådanne interesser. Information om vejledende betingelser, som kan være knyttet til specifikke afsnit for at beskytte særlige interesser, kan fås ved henvendelse til handels- og industriministeriet. Oplysninger om betingelser, der skal knyttes til tilladelsen, ud over dem, der er pålagt i henhold til modellen i "1988 Regulations", vedlægges det brev, der meddeler tildelingen af tilladelsen. Disse betingelser vil også blive inkorporeret i hovedteksten til tilladelsen.

6. Når alle ansøgninger om de i punkt 1 omtalte afsnit er blevet gennemgået, vil ministeren udvælge de ansøgere, han mener at kunne give tilladelsen. De ansøgere, ministeren ønsker at give tilladelserne, vil få besked herom senest et år efter modtagelsen af ansøgningerne.

7. Afslag vil blive meddelt skriftligt. Ansøgeren kan få begrundelsen for afslaget ved skriftligt at anmode handels- og industriministeren herom.

8. Ministerens tilladelse gives under alle omstændigheder på den betingelse, at ansøgeren, senest 28 dage efter, at ministeren har fremsat tilbuddet,

a) skriftligt bekræfter sin accept af alle tilladelsens betingelser og et arbejdsprogram, ministeren har foreslået efter drøftelse med ansøgeren

b) sender ministeren det i punkt 11, litra a), omtalte vederlag for tilladelsen, og

c) skriftligt bekræfter sin accept af eventuelle specielle betingelser, som han er blevet anmodet om at indordne sig under.

BETINGELSER OG VEDERLAG FOR TILLADELSEN

9. Med forbehold af nedenstående gælder tilladelser, der udstedes med hensyn til de i punkt 1 omtalte afsnit, for en første periode på seks år med ret til at forlænge denne til en anden periode på 12 år. Den anden periode kan forlænges ud over de 12 år til en periode på 18 år. Som omtalt i ovenstående punkt 4, litra c), kan varigheden af tilladelsens første periode ændres i henhold til arten af arbejdsforslagene, som er indsendt af ansøgere, og efter aftale med ministeren.

10. Retten till forlængelse af tilladelsen til den anden periode kan udøves af indehaveren af tilladelsen ved skriftligt at give meddelelse herom senest tre måneder før udløbet af den første periode. Ved at udøve denne ret skal indehaveren af tilladelsen opgive en del af det område, tilladelsen omfatter, med undtagelse af områder, der består af mindre end 30 sektioner (en "sektion" defineres som en del af et afsnit, der omfatter et område, der støder op til hhv. længde- og breddeminutter med et minuts afstand). Den del, der skal opgives, skal beregnes på følgende måde:

i) hvis tilladelsens oprindelige område bestod af 60 eller flere sektioner, skal den del, der opgives, ikke være mindre end halvdelen af antallet af sådanne sektioner, eller

ii) hvis tilladelsens oprindelige område bestod af mere end 30, men færre end 60 sektioner, skal den del, der opgives, være af en sådan størrelsesorden, at den resterende del består af 30 sektioner.

Ehtvert område, der skal opgives, skal være i overensstemmelse med modellens paragraf 8 i tillæg 4 af "1988 Regulations" i den oprindelige form inden ændringerne i henhold til Petroleum (Production) (Seaward Areas) (Amendment) Regulations 1996 og skal beskrives i ovennævnte meddelelse.

11. For produktionstilladelser, der udstedes som følge af denne opfordring, erlægges altså følgende vederlag:

a) en betaling på 410 GBP for hver kvadratkilometer i det område, tilladelsen gælder, når tilbuddet om tilladelse accepteres

b) derefter årlige betalinger, der begynder på seksårsdage for tilladelsesperiodens begyndelsestidspunkt (efter ansøgeren har gjort retten til at forlænge tilladelsen til en anden periode gældende) på 470 GBP for hver kvadratkilometer i det område, tilladelsen gælder, og således fortsættes med en årlig stigning på 470 GBP, indtil der betales 7050 GBP pr. år for hver kvadratkilometer i det område, tilladelsen gælder, og med forbehold af en hvertandetårsoversigt efter raffinaderiernes råolieprisindeks (som offentliggøres i Digest of UK Energy Statistics), hvis ministeren træffer beslutning herom. Ministeren træffer ikke nogen hvertandetårsbeslutning om forhøjelse eller nedsættelse af de årlige betalinger, medmindre betalingerne herved bliver 5 % højere eller lavere end dem, der blev fastsat ved den tidligere beslutning eller i tilfældet med den første hvertandetårsbeslutning mere end 5 % højere end 7050 GBP for hver kvadratkilometer. Yderligere oplysninger om betaling kan fås fra handels- og industrimisteriet eller på DTI's olie- og gas-webadresse: http://www.og.dti.gov.uk

c) en afgift på 12,5 % for olie, der udvindes og bevares fra et felt, som har fået delvis udviklingssamtykke før den 1. april 1982.